เพิ่งเป็นได้2 เดือนที่แล้วค่ะ ตอนนั้นต้องนั่งทำงานที่อากาศเย็นๆแอร์ลงตรงนั้นพอดี ปรากฏว่าปวดหัวตรงขมับกับเบ้าตามากค่ะปวดข้างขวาข้างเดียว จนทนไม่ได้ต้องไปที่อุ่นๆถึงจะหาย จะเป็นทุกครั้งที่อยู่ที่เย็นๆเลยค่ะ ล่าสุดหน้าหนาวตอนนี้อากาศเย็นอาการก็กำเริบอีกแล้วค่ะ มันเป็นเพราะอะไรคะ แล้วอาการแบบนี้ควรไปหา หรือแค่ซื้อยาทานก็พอคะ
สวัสดีค่ะ อาการปวดศีรษะข้างเดียว อาจมีสาเหตุจาก-ปวดไมเกรน มักปวดข้างเดียว มีคลื่นไส้ อาจเห็นแสงวาบก่อนมีอาการปวด-การปวดหัวแบบคลัสเตอร์ เป็นภาวะปวดหัวรุนแรงที่เกิดขึ้นอย่างกะทันหัน โดยผู้ป่วยจะรู้สึกปวดหัวข้างเดียว หรืออาจปวดบริเวณรอบดวงตา ซึ่งอาจเกิดต่อเนื่องนานหลายชั่วโมง และอาจเกิดขึ้นหลายครั้งภายในวันเดียว โดยในขณะที่ปวดหัวอาจมีอาการอื่น ๆ ร่วมด้วย เช่น ตาแดง น้ำมูกไหล เวียนหัว เป็นต้น-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งแนะนำพบแพทย์เพื่อตรวจร่างกายให้ได้การวินิจฉัยที่แน่นอนค่ะการดูแลตัวเองเบื้องต้น พักผ่อน หลีกเลี่ยงสภาพแวดล้อมที่ทำให้มีอาการปวดมากขึ้น รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์